ΚΑΝΟΝΙΣΜΟΣ (ΕΟΚ) αριθ. 1334/93 ΤΗΣ ΕΠΙΤΡΟΠΗΣ της 28ης Μαΐου 1993 για τη μείωση των τιμών βάσεως και αγοράς για τις τομάτες και τα βερίκοκα για την περίοδο εμπορίας 1993/94 έπειτα από τις νομισματικές επανευθυγραμμίσεις του Σεπτεμβρίου και Νοεμβρίου 1992 και του Ιανουαρίου 1993

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 16β παράγραφος 4,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (3), και ιδίως το άρθρο 9 παράγραφος 1,

τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (4), όπως τροποποιήθηκε από τον κανονισμό (ΕΟΚ) αριθ. 784/93 (5), και ιδίως το άρθρο 2,

Εκτιμώντας:

ότι το άρθρο 1 του κανονισμού (ΕΟΚ) αριθ. 3820/92 της Επιτροπής της 28ης Δεκεμβρίου 1992 για τη θέσπιση μεταβατικών μέτρων ενόψει της εφαρμογής των προβλεπόμενων στον κανονισμό (ΕΟΚ) αριθ. 3813/92 του Συμβουλίου γεωργονομισματικών διατάξεων (6), καθόρισε αντιστοιχία μεταξύ των διατάξεων του γεωργονομισματικού καθεστώτος που εφαρμόζεται από την 1η Ιανουαρίου 1993 και εκείνο που εφηρμόζετο προηγουμένως-

ότι ο κανονισμός (ΕΟΚ) αριθ. 3824/92 καθόρισε τον κατάλογο των τιμών και των ποσών του τομέα των οπωροκηπευτικών στα οποία εφαρμόζονται οι συντελεστές μείωσης 1,010561 και 1,012674, που ορίστηκαν με τον κανονισμό (ΕΟΚ) αριθ. 537/93 της Επιτροπής (7), από την αρχή της περιόδου εμπορίας 1993/94, στο πλαίσιο του καθεστώτος αυτόματης κατάργησης νομισματικών αποκλίσεων- ότι το άρθρο 2 του κανονισμού (ΕΟΚ) αριθ. 3824/92 προβλέπει τον προσδιορισμό της μείωσης των τιμών και ποσών που προκύπτουν για κάθε σχετικό τομέα και τον καθορισμό της αξίας αυτών των μειωμένων τιμών και ποσών- ότι οι τιμές βάσης και αγοράς για τις τομάτες και τα βερίκοκα για την περίοδο εμπορίας 1993/94 έχουν καθοριστεί από τον κανονισμό (ΕΟΚ) αριθ. 1289/93 του Συμβουλίου (8)-

ότι, από τα ανωτέρω προκύπτει ότι οι τιμές βάσης της αγοράς για τις τομάτες και τα βερίκοκα για την περίοδο εμπορίας 1993/94 που ορίστηκαν με τον κανονισμό (ΕΟΚ) αριθ. 1289/93 πρέπει να μειωθούν κατά 1,05 % για τις τομάτες και κατά 1,25 % για τα βερίκοκα- ότι οι μειώσεις αυτές προκύπτουν από τις νομισματικές επανευθυγραμμίσεις του Σεπτεμβρίου και Νοεμβρίου 1992 για τις τομάτες και από τις νομισματικές επανευθυγραμμίσεις του Σεπτεμβρίου και Νοεμβρίου 1992 και του Ιανουαρίου 1993 για τα βερίκοκα-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές βάσης και αγοράς για τις τομάτες και τα βερίκοκα για την περίοδο εμπορίας 1993/94 που ορίστηκαν με τον κανονισμό (ΕΟΚ) αριθ. 1289/93 μειώνονται κατά 1,05 % για τις τομάτες και κατά 1,25 % για τα βερίκοκα και καθορίζονται σύμφωνα με το παράρτημα.

Άρθρο 2

Ο παρών κανονισμός αρχίζει να ισχύει την 1η Ιουνίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Μαΐου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 69 της 20. 3. 1993, σ. 7.

(3) ΕΕ αριθ. L 387 της 31. 12. 1992, σ. 1.

(4) ΕΕ αριθ. L 387 της 31. 12. 1992, σ. 29.

(5) ΕΕ αριθ. L 79 της 1. 4. 1993, σ. 54.

(6) ΕΕ αριθ. L 387 της 31. 12. 1992, σ. 22.

(7) ΕΕ αριθ. L 57 της 10. 3. 1993, σ. 18.

(8) Βλέπε σελίδα 3 της παρούσας Επίσημης Εφημερίδας.

ΠΑΡΑΡΤΗΜΑ

ΤΙΜΕΣ ΒΑΣΕΩΣ ΚΑΙ ΑΓΟΡΑΣ Περίοδος εμπορίας 1993/94 ΤΟΜΑΤΕΣ Για την περίοδο από 11 Ιουνίου έως 30 Νοεμβρίου 1994

/* ΠΙΝΑΚΕΣ: δείτε Ε.Ε. */

αναφέρονται στις τομάτες τύπου "στρογγυλές" και "με ραβδώσεις" της ποιοτικής κατηγορίας Ι, μεγέθους 57 έως 67 χιλιοστών, σε συσκευασία.

ΒΕΡΙΚΟΚΑ Για την περίοδο από 1ης Ιουνίου έως 31 Ιουλίου 1993

/* ΠΙΝΑΚΕΣ: δείτε Ε.Ε. */